На основу члана 44. став 2. Закона о култури („Службени гласник Републике Србије“, број 72/09, 13/16, 30/16- испр., 6/20, 47/21, 78/21 и 76/23), члана 37. став 1. тачка 20) Статута Града Ниша ("Службени лист Града Ниша", број 88/08, 143/16 и 18/19) и члана 15. став 2. Одлуке о оснивању Нишког симфонијског оркестра ("Службени лист Града Ниша", број 2/11 – пречишћен текст, 115/16, 99/20 и 85/21),

 Скупштина Града Ниша, на седници одржаној \_\_\_\_\_\_\_\_\_\_\_\_\_\_, донела је

**Р Е Ш Е Њ Е**

 I **ДАЈЕ СЕ САГЛАСНОСТ** на Допуну Програма рада Нишког симфонијског оркестра за 2024. годину, број XLIV-560-3, коју је донео Управни одбор ове установе, на седници одржаној 29.04.2024. године.

 II Допунa Програма рада Нишког симфонијског оркестра за 2024. годину реализоваће се у складу са Финансијским планом ове установе за 2024. годину.

 III Решење доставити Нишком симфонијском оркестру, Градској управи за друштвене делатности и Градској управи за финансије.

Број:

У Нишу,

**СКУПШТИНА ГРАДА НИША**

Председник

 доц. др Бобан Џунић

**О б р а з л о ж е њ е**

Управни одбор Нишког симфонијског оркестра, на седници одржаној 29.04.2024. године донео је Допуну Програма рада Нишког симфонијског оркестра за 2024. годину, број XLIV-560-3 и доставио je Градској управи за друштвене делатности на даље поступање.

Предложеним актом Програм рада Нишког симфонијског оркестра за 2024. годину допуњује се опером „Кавалерија Рустикана“-Пјетро Мастикања која ће бити изведена 11. јуна и 13. јуна.

У осталом делу, Програм рада Нишког симфонијског оркестра за 2024. годину остаје непромењен.

 Имајући у виду да је Допунa Програма рада Нишког симфонијског оркестра за 2024. годину сачињена у складу са законом, прописима Града и циљевима оснивања Установе, предлаже се доношење решења о давању сагласности на Допуну Програма рада Нишког симфонијског оркестра за 2024. годину.

За реализацију предложеног акта није потребно обезбеђивање и коришћење додатних финансијских средстава из буџета Града.

вршилац дужности начелника

 Градске управе за друштвене делатности

Данијела Спасовић